หยุดขึ้นดอกเบี้ย
บี้ธปท.เลิกเข้ม/เน้นดูแลบาท
20 พ.ย. 2555

บี้ธปท.เลิกเข้ม/เน้นดูแลบาท
สศช.ห่วงค่าเงินบาทแข็งป่วนภาคส่งออกจี้แบงก์ชาติชะลอใช้นโยบายการเงินที่ “เข้มงวด” 
สำนักงานคณะกรรมการพัฒนาการเศรษฐกิจและสังคมแห่งชาติ (สศช.) เสนอให้ธนาคารแห่งประเทศไทย (ธปท.) ดำเนินนโยบายการเงินที่สอดคล้องกับภาวะเศรษฐกิจโลก เพราะการฉีดเงินเข้าสู่ระบบเศรษฐกิจผ่านมาตรการคิวอี 3 ของสหรัฐ จะทำให้ค่าเงินบาทมีแนวโน้มแข็งค่าขึ้นและมีความผันผวน และมีแนวโน้มว่าค่าเงินบาทจะแข็งค่าขึ้นรวดเร็ว ขณะที่เศรษฐกิจไทยไม่น่าห่วง เพราะอยู่ในช่วงการฟื้นตัว มีแรงกดดันเงินเฟ้อน้อย
นายอาคม เติมพิทยาไพสิฐ เลขาธิการ สศช. กล่าวว่า มาตรการคิวอี 3 ของสหรัฐที่ไม่มีการจำกัดปริมาณเงินจะทำให้ค่าเงินบาทมีความผันผวน มีการอ่อนค่าและแข็งค่าในบางช่วง แต่มีแนวโน้มไปในทางที่ค่าเงินบาทจะแข็งค่าขึ้น ซึ่งจะทำให้ผู้ประกอบการส่งออกต้องปรับตัว 
นายอาคม ยังระบุว่า เศรษฐกิจปีนี้ที่คาดว่าจะขยายตัวได้ 5.5% โดยฟื้นตัวจากเหตุการณ์น้ำท่วม ดังนั้นการพิจารณาอัตราดอกเบี้ยของ ธปท.ต้องพิจารณาในส่วนนี้ด้วย ส่วนในปี 2556 คาดว่าเศรษฐกิจจะขยายตัวได้ 4.55.5% ถือเป็นอัตราขยายตัวทางเศรษฐกิจที่ไม่ได้ร้อนแรงจน ธปท.ต้องขึ้นอัตราดอกเบี้ย
“เมื่อเห็นว่าเศรษฐกิจจะโตได้ 56% ก็ไม่ได้หมายความว่า ธปท.ต้องนำมาตรการที่เข้มงวดมาใช้ทันที เพราะนโยบายการเงินมีผลต่อการสนับสนุนการลงทุนโครงสร้างพื้นฐานประเทศ ที่เราแทบไม่ได้ลงทุนมาเป็น 10 ปีแล้ว ผมมองว่าเราน่าจะรอดูก่อนซัก 23 ปี” นายอาคม กล่าว
ทั้งนี้ สศช.ประเมินว่าค่าเงินบาทปีหน้าจะอยู่ที่เฉลี่ย 3031 บาทต่อเหรียญสหรัฐ สูงกว่าปีนี้ที่ค่าเงินเฉลี่ยอยู่ที่ 31.2 บาทต่อเหรียญสหรัฐ